25. 1. 93 De Europæiske Fællesskabers Tidende Nr. L 16/33 KOMMISSIONENS BESLUTNING af 16. december 1992 om ændring af beslutning 89/380/EØF om bemyndigelse af visse medlemsstater til midlertidigt at undtage planter af Pinus L. med oprindelse i Japan fra visse ! bestemmelser i Rådets direktiv 77/93/EØF (93/31/EØF) KOMMISSIONEN FOR DE EUROPÆISKE FÆLLESSKABER HAR — under henvisning til Traktaten om Oprettelse af Det Europæiske Økonomiske Fællesskab, under henvisning til Rådets direktiv 77/93/EØF af 21. december 1976 om foranstaltninger mod indslæbning i Fællesskabet af skadegørere på planter eller plantepro- dukter og mod deres spredning inden for Fællesskabet (), senest ændret ved Kommissionens direktiv 92/103/ EØF ?, særlig artikel 14, stk. 3, under henvisning til anmodning fra de pågældende medlemsstater, og ud fra følgende betragtninger : I henhold til direktiv 77/93/EØF må planter af Pinus L, bortset fra frugter og frø, med oprindelse i ikke-europæ- iske lande, principielt ikke føres ind i Fællesskabet ; ved beslutning 89/380/EØF (?) gav Kommissionen bemyndigelse til at fastsætte undtagelser på særlige tekniske betingelser for Pinus-planter af typen »bonsai« med oprindelse i Japan ; i henhold til nævnte beslutning udløber bemyndigelsen den 31. december 1992; bestemmelserne i bilagene til direktiv 77/93/EØF har undergået en revision under hensyn til en vurdering, der er blevet foretaget af risikoen for skadegørere for at tilpasse de relevante bestemmelser til enhedsmarkedet ; vurderingen af risikoen for skadegørere har dannet grundlag for en ændring og revision af de relevante bestemmelser i nævnte direktiv ; ifølge bestemmelserne i Rådets direktiv 91/683/EØF () sætter medlemsstaterne de nødvendige love og admini- strative bestemmelser i kraft for at efterkomme direktiv 91/683/EØF seks måneder efter revisionen af bilag I til V til direktiv 77/93/EØF ; (') EFT nr. L 26 af 31. 1. 1977, s. 20. () EFT nr. L 363 af 11. 12. 1992, s. 1. () EFT nr. L 180 af 27. 6. 1989, s. 56. () EFT nr. L 376 af 31. 12. 1991, s. 29. det ser ud til, at revisionen er blevet forsinket ; bemyndigelsen er gældende, uden at dette foregriber afskaffelsen af kontrollen ved Fællesskabets indre grænser fra den 1. januar 1993; de omstændigheder, der gør bemyndigelsen berettiget, gør sig stadig gældende ; bemyndigelsen bør derfor forlænges i endnu en periode ; de i denne beslutning fastsatte foranstaltninger er i over- ensstemmelse med udtalelse fra Den Stående Komité for Plantesundhed — VEDTAGET FØLGENDE BESLUTNING : Artikel 1 I beslutning 89/380/FØF foretages følgende ændringer : 1. I artikel 1, stk. 2, litra g), ændres »89/380/EØF« til +93/31/EØF«. 2. I artikel 4 ændres »udløber den 31. december 1992« til »gælder indtil udløbet af fristen for gennemførelse i national lov af ændringerne i direktiv 77/93/EØF, jf. artikel 3, stk. 1, i direktiv 91/683/EØEF, som er sidste dato, hvor produkterne må bringes ind i Fællesskabet.« Artikel 2 Denne beslutning er rettet til Kongeriget Belgien, Konge- riget Danmark, Forbundsrepublikken Tyskland, Den Hellenske. Republik, Kongeriget Spanien, Den Franske Republik, Den Italienske Republik, Storhertugdømmet Luxembourg, Kongeriget Nederlandene, Den Portugisiske Republik og Det Forenede Kongerige. Udfærdiget i Bruxelles, den 16. december 1992. På Kommissionens vegne Ray MAC SHARRY Medlem af Kommissionen